NARIADENIE KOMISIE (ES) č. 1446/2005
z 5. septembra 2005,
ktorým sa Spojenému kráľovstvu a Rakúsku udeľujú výnimky z ustanovení nariadenia Európskeho parlamentu a Rady (ES) č. 2150/2002 o štatistike odpadov
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 2150/2002 z 25. novembra 2002 o štatistike odpadov (1), a najmä na jeho článok 4 ods. 1,
so zreteľom na žiadosť, ktorú podalo Spojené kráľovstvo 20. decembra 2004,
so zreteľom na žiadosť, ktorú podalo Rakúsko 16. novembra 2004,
keďže:
(1)
V súlade s článkom 4 ods. 1 nariadenia (ES) č. 2150/2002 Komisia môže v prechodnom období udeliť výnimky z určitých ustanovení príloh k tomuto nariadeniu.
(2)
Takéto výnimky by sa mali udeliť Spojenému kráľovstvu a Rakúsku na základe ich žiadosti.
(3)
Opatrenia stanovené v tomto nariadení sú v súlade so stanoviskom Výboru pre štatistické programy, zriadeného rozhodnutím Rady 89/382/EHS, Euratom (2),
PRIJALA TOTO NARIADENIE:
Článok 1
1. Týmto sa udeľujú tieto výnimky z ustanovení nariadenia (ES) č. 2150/2002:
a)
Spojenému kráľovstvu sa udeľujú výnimky na vypracovanie výsledkov týkajúcich sa časti 8 bodu 1.1 kategórie 1 (poľnohospodárstvo, poľovníctvo a lesníctvo), 2 (rybolov) a 16 (služby) prílohy I a časti 8 ods. 2 prílohy II.
b)
Rakúsku sa udeľujú výnimky na vypracovanie výsledkov týkajúcich sa časti 8 bodu 1.1 kategórie 2 (rybolov) a 16 (služby) prílohy I a časti 8 ods. 2 prílohy II.
2. Výnimky stanovené v odseku 1 sa vzťahujú len na údaje za prvý referenčný rok, a to rok 2004.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 5. septembra 2005